tomron87/hebrew-wikipedia-sentences-corpus huggingface dataset:
בסצנה האחרונה, ברחובות טוקיו הריקים מוצגים פוסטרים של אנשים נעדרים, דבר המרמז שהקללה התפשטה והרגה אנשים נוספים.
שחקנ.יתדמותמגומי אוקינהריקה נישינהמיסה אואהארהאיזומי טויאמהמיסאקי איטוהיטומי טוקונאגהיואי איצ'יקאווהצ'יהרוטאקאקו פוג'יקיאקו סא'אקייויה אוזקיטושיו סא'אקיטאקאשי מאצויאמהטאקאו סא'אקייוג'י טאנאקהיוג'י טויאמהקאנג'י צודהקאטסויה טוגונאגהשורי מאצודהקאזומי טוקונאגהקאיוקו שיבטהמאריקו אוקיהירוקאזו אינואההבלש נאקאגאווהדאיסוקה הונדההבלש איגראשיריסה אודגיריסאורי טאקמיהנאורי נאקאג'וצ'יאקי נאקנוקאנה קובאיאשיאייאנו מוטויוקאקו קוקורימיוקיהידאו סאקאקיפקיד במשרד הרווחהצ'יקאקו איסומורהסאצ'י טוקונאגהיושיוקי מורישיטהמאבטחמיהו פוג'ימהג'ושי אנהאיסאו יאצוסאיטו
הקטע שבו איזומי וחברותיה נמצאות בבית משפחת סא'אקי ושותות סאקה הופיע גם בסרט "ג'ו-און: הקללה 2", אך צולם מחוץ לבית ולא מתוכו.
הסרט מתרחש כמה שנים לאחר אירועי הסרט הקודם, אך משקה הסאקה שקיוקו וטאטסויה השאירו בבית עדיין שם וחברותיה של איזומי שותות ממנו.
הרגע שחברותיה של איזומי שותות מהסאקה ומקיאות אותו מחזק את התיאוריה של קיוקו לפיה בני אדם שלא חזקים מספיק להתמודד עם הקללה יקיאו את הסאקה.
לאחר שהן שותות ממנו, הן נהרגות על ידי קיאקו.
עלילת הסרט היא לא ליניארית ובסרט נרמז לצופים על גורלה של ריקה עוד לפני סוף הסרט: כאשר איזומי חוזרת לביתה מבית הספר, נשמע ברקע דיווח חדשותי לפיו גופתה של ריקה נמצאה בעליית גג כשהיא ארוזה באריזת פלסטיק.
הקללה מסוגלת להשפיע על מרחב הזמן: ריקה נידונה למות שוב ושוב בידי טאקאו ולרדוף את עצמה החיה בלולאת זמן שלא נגמרת (בדומה לדמויותיהן של נל ו-"הגברת עקומת הצוואר" מהסדרה "מי מתגורר בבית היל") וכן טויאמה ואיזומי נפגשים בבית, אף על פי ששניהם היו שם בהפרש של כמה שנים אחד מהשני.
לקראת סוף הסרט, ריקה מטפלת באדם מבוגר בשם מר סאיטו, המשחק "קו-קו" עם רוחו של טושיו.
בסרט "הטינה 2", השחקן איסאו יאטסו, שגילם את מר סאיטו משחזר את אותה הסצנה למול אוברי.
הבדלים בין הגרסה היפנית לאמריקאית
בגרסה היפנית, טאקאו רוצח רק את קיאקו ומר החתול (וקיאקו בתורה רוצחת את טאקאו וטושיו) ואילו בגרסה האמריקאית הוא רוצח גם את טושיו ואת מר החתול בעזרת הטבעתם באמבטיה.
סיפורה של איזומי לא עובד לסרט האמריקאי הראשון, אך לסרט השני כן (המקבילה לה היא אליסון).
ריקה מתה כאשר טקאו משחזר את הרצח של קיאקו על גופה של ריקה, בעוד קרן (המקבילה האמריקאית לריקה) מצליחה לשרוף את הבית וניצלת.
בסרט האמריקאי "הטינה 2", דמותה של אוברי (אחותה הצעירה של קרן) חולקת גורל דומה לריקה: שתיהן נרצחות על ידי טאקאו (שמשחזר על גופן את הרצח של קיאקו) והופכות לרוחות נקמניות בעצמן.
אבל בניגוד לסרט היפני, רוחה של אוברי רודפת את אליסון (בניגוד לאיזומי שנרדפת על ידי קיאקו) בעוד ריקה רודפת רק את עצמה החיה.
טויאמה הוא בלש לשעבר שחקר בעבר את הרציחות בבית משפחת סא'אקי, אך הפסיק לחקור את המקרה בגלל הפחד מהקללה.
לבסוף, טויאמה החליט לשרוף את הבית.
המקביל אליו הוא הבלש נאקאגאווה בגרסה האמריקאית, שהוא החוקר הראשי בתיק בניגוד לטויאמה.
מאריקו היא חברתה של ריקה ומורה בבית ספר יסודי שבאה לבקר בבית משפחת סא'אקי לאחר שתלמיד שלה המתגורר בבית מעולם לא הגיע ללימודים.
בעוד היא בדרכה לבית, ריקה ממהרת לעצור אותה ולהצילה.
בגרסה האמריקאית, בן זוגה של קרן, דאג הולך לבית משפחת סא'אקי לחפש אחרי קרן.
הפגישה של טויאמה ואיזומי בבית משפחת סא'אקי לא קיבלה עיבוד אמריקאי מחשש שזה יבלבל את הצופים.
לעומת זאת, בסרט השני היה ניסיון ליצור סצנה דומה (לפיה איסון, שנכח בבית בשנת 2004, פוגש את אליסון שנכחה בבית בשנת 2006), אך היא הוסרה בעריכה.
בגרסה האמריקאית, קרן לא סובלת מאותן הרדיפות שמהן ריקה סובלת (סצנת החתולים והסצנה שבה קיאקו וטושיו עם ריקה במיטה לא מופיעות בגרסה האמריקאית).
המוות של היטומי (אחותו של קאטסויה) יותר ארוך מאשר המוות של סוזן, המקבילה האמריקאית שלה.
בסרט "הטינה 2" דמותה של אליסון מבוססת על דמותה של איזומי, אך בניגוד לאיזומי, שנכנסה לבית ביחד עם חברותיה, היא לא חברה של ונסה ומיוקי, אלא הן הבנות המקובלות בבית הספר שמתעללות בה.
חלק מהמבקרים השוו אותו לסיפור העם אודות יוטסיוה קאידן, אודות בחורה שנרצחה בגלל אהבתה לגבר אחר והפכה לרוח נקמנית עם מותה.
בעקבות הצלחת הסרט, נעשה לו עיבוד אמריקאי שגם הוא מתרחש כולו ביפן ובוים גם הוא על ידי טאקאשי שימיזו.
בסרט מככבים שרה מישל גלר וג'ייסון בהר.
הסרט מספר אודות עובדת סוציאלית שנקלעת לבית משפחת סא'אקי ולקללה ששוררת בו.
בניגוד לסוף שהוצג בגרסה היפנית, בגרסה האמריקאית הסוף שונה.
לעומת זאת, סרט ההמשך "הטינה 2" כן מציג סוף הדומה לסופה של ריקה עם אודרי, אחותה של קרן שנרצחת באותה הדרך שבה ריקה נרצחה.
סרט אמריקאי נוסף שעלילתו מתרחשת במקביל לאירועי הסרט הראשון והשני יצא לאקרנים בשנת 2020.
האתר Metacritic העניק לסרט ציון 48 בהסתמך על 22 ביקורות.
העיתון The Washington Post העניק לסרט ביקורת מעורבת וקבע "הסרט לא כזה מפחיד, זה יותר מסובך מזה.
בלי קשר לזה, הסיפור בסרט מבולגן ואין התעסקות בגיבור או התעסקות בפתרון התעלומה".
העיתונאי דייוויד קהר מהעיתון "New York Times" השווה את "הטינה" לסרט "רינגו" וכתב "הסרט עצמו מציג רציחות של קורבנות זה אחר זה.
ברמה שבכל קטע חדש נפתח עם כתובית שמציגה את הקורבן הבא.
ככה לצופים יש בערך 10 דקות להזדהות עם הדמות שתיהרג תכף.
הצופה לא ממש נמצא במתח ואולי קצת נבהל מהמיתות עצמן".
הכותב קים ניומן מהמגזין "Empire" העניק לסרט 3 מתוך 5 כוכבים וציין "העלילה שלא מסודרת ליניארית מקשה מאוד על הצופה כשכל הפרקים הם חלק מסרט אחד.
אבל כפרקים בפניי עצמם, הם נהדרים!".
הכותב דרק אליי השווה את הסרט לסרטים "מים אפלים" ו-"הצלצול" וכתב "בסוף, הטינה מסתכם בקצת יותר מהשאלה "מאין הילד המפחיד יצוץ פתאום", וההסבר שמוענק לצופים בסוף הוא לא כזה טוב".
ג'ו-און: הטינה 2 (ביפנית: 呪怨2じゅおん2) הוא סרט אימה יפני וההמשך לסרט ג'ו-און: הטינה.
הסרט יצא לאקרנים ביפן בשנת 2003 וכמו קודמו, גם הוא נכתב ובוים על ידי טאקאשי שימיזו.
הסרט הכניס ביפן כ-1.1 מיליארד יין, וכמעט 2 מיליון דולר בארצות הברית.
כמו בשאר הסרטים, העלילה אינה ליניארית ומחולקת לפרקים.
גם סרט זה עוקב אחר הקללה שרובצת בבית משפחת סא'אקי שבטוקיו, יפן.
הקללה נוצרה לאחר שטאקאו סא'אקי רצח את אשתו קיאקו ואת חתול המשפחה מר.
לאחר מכן, קיאקו חוזרת כרוח נקמנית ההורגת את בנם טושיו וכן את טאקאו ומאז רוחותיהם של בני המשפחה הורגות את כל מי שנכנס אל ביתם או את אלו ששהו בקרבת אנשים שביקרו בבית.
בסרט זה, קאיסוקה, במאי תוכנית טלוויזיה שמתעסקת בעל טבעי מצלם פרק בתוכנית על רצח משפחת סא'אקי ולאחר מכן כל מי שמעורב בהפקה נדבק בקללה השוררת בבית.
השחקנית ההרה קיוקו הרסה וארוסה מאסאשי אישיקורה נוהגים חזרה לביתם לאחר שקיוקו השתתפה בצילומי פרק בתוכנית העוסקת בעל טבעי.
השניים עוברים תאונה לאחר שהם מבחינים ברוחו של טושיו סא'אקי בתוך רכבם ובעקבות התאונה מאסאשי נכנס לתרדמת וקיוקו עוברת הפלה.
בזירת התאונה, קיוקו נתקלת ברוחו של טושיו המניחה את ידה על בטנה של קיוקו ונעלמת.
קיוקו מספרת לאמה שהיא חושבת שרוחו של טושיו היא בעצם רוחו של בנה המת.
שלושה חודשים לאחר מכן, קיוקו מופתעת לגלות שהיא בחודש השלישי להריונה.
בזמן הזה אמה של קיוקו מתה בפתאומיות.
קיוקו חוזרת לאתר הצילומים במטרה לצלם פרק נוסף לתוכנית, המתרחשת בבית משפחת סא'אקי המקולל.
צוות התכנית כולל את הבמאי קאיסוקה אוקוני, מנחת התכנית טוקומה מיורה והמלבישה מאגומי אובייאשי.
הצילומים מתקדמים טוב מלבד כמה הפרעות טכניות שנגרמות על ידי רוחה של קיאקו.
בזמן שהוא במשרד, קאיסוקה נרדם ומפספס אירוע על טבעי שמוצג במוניטור בזמן הצילומים.
בחדר ההלבשה, מאגומי לפתע נופלת לרצפה, גופה משתתק והיא נהרגת על ידי קיאקו.
טומוקה שומעת רעשי דפיקות על הקיר בביתה בכל לילה בשעה 12:27. בן זוגה של טומוקה, נוריטאקה יאמאשיטה הולך לביתה של טומוקה בערב לאחר הצילומים.
כשטומוקה חוזרת לביתה, היא רואה את גופתו של נורטיאקה תלויה בעזרת שיער שחור ארוך ואת טושיו דוחף את גופתו לכיוון הקיר, מה שיוצר את רעש הדפיקות שטומוקה שומעת.
קיאקו תולה למוות את טומוקה בדיוק בשעה 12:27 בלילה (מה שיוצר לולאת זמן שבה טומוקה בעבר שומעת את גופתה נטרקת כנגד הקיר בעתיד).
בינתיים, מאסאשי מתעורר מהתרדמת, הפך לאילם ומתנייד בעזרת כיסא גלגלים.
מאסאשי מנסה לתקשר עם קיוקו ולספר לה שהעובר שבבטנה לא שלהם וכן להזהיר אותה מהרוחות, אך לא מסוגל בגלל מצבו.
קאיסוקה מסיע את קיוקו חזרה לביתה והשניים רואים את רוחה של מאגומי נכנסת אל ביתה של קיוקו ונותנת לה את היומן של קיאקו.
קאיסוקה מספר לקיוקו על ההיסטוריה של הבית ולוקח את היומן במטרה לשכפל ממנו עותקים.
הוא מותקף על ידי קיאקו, אך מצליח לברוח.
בחזרה בבית המקולל, קיוקו חווה צירי לידה וחוזה בצ'הירו (שהופיעה בסרט הקודם בתור אחת מחברותיה של איזומי), נערה מתבגרת שבעצת חברתה הירומי, אחותו של אחד מצלמי התכנית הסכימה להשתתף בתור ניצבת.
בזמן שהיא בבית משפחת סא'אקי, צ'הירו מותקפת על ידי קיאקו ובבריחתה נשאבת לתוך לולאת זמן מתמשכת שבה היא קופצת מחוץ ואל תוך בית משפחת סא'אקי עד שלבסוף היא מתה בזרועותיה של הירומי.
קאיסוקה מגיע לבית המקולל, רואה את צ'הירו המבוהלת ואת קיוקו חסרת ההכרה.
הוא לוקח אותה לבית החולים ושם היא יולדת.
בזמן הזה מתרחשת מהומה בחדר: מאסאשי מפיל עצמו למוות מגג בית החולים, טושיו מופיע בזמן הלידה והצוות הרפואי מת בפתאומיות מפחד.
קאיסוקה נכנס לחדר הלידה ורואה את קיאקו זוחלת החוצה מרחמה של קיוקו והורגת אותו.
קיוקו מתעוררת ורואה על ידיה את התינוק שנולד ומחבקת אותו.
כמה שנים לאחר מכן, קיוקו הולכת ברחוב עם בתה, הדומה מאוד לקיאקו.
הילדה דוחפת את קיוקו למוות מגשר ולאחר מכן פונה לעתיד לא ידוע עם היומן של קיאקו בידה.
+שחקן/שחקניתדמותנוריקו סאקאיקיוקו הרסהשינגו קאטסוראיימהקאיסוקה אוקוניצ'יהרו נייאמהטומוקה מיאורהאמי יאמאמוטומאגומי אובאיאשיקאי הורינוריטקה יאמאשיטהיואי איצ'יקאווהצ'הירואיומו סאיטומאסאשי אישיקורהאריקה קורוישיהירומיקאורו מיזוקיאקי הרסהשינובו יוקיקאורו אישיקורהטאקאקו פוג'יקיאקו סא'אקייויה אוזקיטושיו סא'אקי
צ'הירו, אחת מחברותיה של איזומי שביקרו אותה בסרט הקודם מוצאת את מותה בסרט הזה.
קיאקו נולדת מחדש בתור בתה של קיוקו, הורגת את אמה ופונה לעתיד לא ידוע.
גם בסרט הזה הקללה משפיעה על מרחב הזמן והחלל פעמיים: בפעם הראשונה טומוקה שומעת רעשי דפיקות בקיר ולאחר מכן מתברר שזאת גופתה שלה, אותה טושיו דוחף כנגד הקיר.
בפעם השנייה, צ'הירו משוגרת על ידי קיאקו אל תוך ומחוץ לבית המקולל עד שהיא מתה על ידה.
באחד מרגעי הסרט, קיאקו וטושיו מופיעים בצורות האנושיות שלהם.
זהו הסרט האחרון בסדרת סרטי "ג'ו-און" המקורית.
הסרטים שיצאו לאחר מכן עוסקים בקללה שלא קשורה למשפחת סא'אקי וכן באתחול מחדש של הסדרה.
עלילת הסרט לא עובדה לגרסה אמריקאית.
טאקאו פוג'י, שגילמה את דמותה של קיאקו חוזרת לגלם את דמותה גם בסרט זה והיא השחקנית היחידה שהופיעה בכל סרטי הסדרה.
גרסת ה-DVD שוחררה ב-18 בינואר 2005.
גרסת ה-DVD הכילה שני תקליטורים ותוספות כגון קדימונים, צילומים מאחורי הקלעים, ראיונות עם שחקני הסרט וסצנות שהוסרו בעריכה.
ג'ו-און: הקללה (ביפנית: 呪怨) הוא סרט אימה יפני על-טבעי והראשון בסדרת סרטי "ג'ו-און" מאת הכותב והבמאי טאקאשי שימיזו.
הסרט יצא להפצה ביתית בקלטות וידאו בשנת 2000 ומשמש כהמשך לסרטים הקצרים "קאטסומי ו-4444444444", שגם הם נוצרו על ידי שימיזו.
כמו כל סרטי הסדרה, הסרט מחולק לשישה פרקים המוצגים בסדר לא כרונולוגי ומתמקד בקללה השוררת בבית משפחת סא'אקי שבטוקיו לאחר שטאקאו סא'אקי רוצח את אשתו קיאקו ואת חתול המשפחה מר.
סרט ההמשך "ג'ו-און: הקללה 2" יצא גם הוא בהפצה ביתית באותה השנה.
בשנת 1999, המאייר טאקאו סא'אקי רוצח את אשתו קיאקו לאחר שהוא מגלה שהיא מאוהבת במורה של בנם הצעיר בבית הספר, אותו היא מכירה מתקופת לימודם במכללה ושמו שינזוקה קוביאשי.
לאחר מכן הוא רוצח את חתול המשפחה מר ומשאיר את טושיו, בנו לבד בבית לגורלו.
רגשות הכעס והנקמה סביב הרצח מציפות את הבית ויוצרות עליו קללה הגורמת לקיאקו לחזור מחדש כרוח נקמנית בשם "אונריו".
קיאקו לאחר מכן הורגת את טושיו בביתם.
בעקבות הקללה, כל מי שיכנס לבית משפחת סא'אקי או יבלה במחיצת אדם שביקר בבית יקולל בקללה ויומת על ידי רוחותיהם של קיאקו וטושיו.
באותו היום, קוביאשי מבקר בבית משפחת סא'אקי לאחר שהוא מבחין שטושיו לא מגיע לבית הספר ומשאיר את אשתו ההרה, מנאמי בדירתם לבד.
קוביאשי מוצא את טושיו לבד בבית וטושיו מסרב לדבר איתו.
קוביאשי מחליט להישאר עם טושיו בבית עד שהוריו יחזרו.
קוביאשי מודאג מהמצב בבית ובהמשך הוא מוצא את יומנה של קיאקו, דרכו הוא לומד על אהבתה אליו ומוצא את גופתה בעליית הגג.
קוביאשי מנסה לברוח מהבית ביחד עם טושיו.
אולם, הוא מקבל שיחת טלפון מטאקאו שבזמן הזה פרץ לביתם של קוביאשי ומנאמי, הרג את מנאמי ותלש את העובר מגופה.
לאחר השיחה, גופתה של קיאקו חוזרת לחיים והורגת את קוביאשי ההמום.
בזמן שטאקאו מסתובב ברחובות טוקיו עם העובר המת בידיו, רוחה של קיאקו מופיעה למולו והורגת אותו, בכך גם הוא הופך לרוח נקמנית.
זמן לא ידוע לאחר מכן, בית משפחת סא'אקי נמכר למשפחת מוראקאמי.
בת המשפחה, קאנה לומדת בחדר ביחד עם חברתה יוקי עד שהיא נזכרת שהיא צריכה ללכת לבית הספר במטרה להאכיל את הארנבים (שם היא וחברתה היסאו נהרגות על ידי קיאקו).
יוקי, הסובלת מפוביה מחתולים נכנסת לארון בחדר לאחר שהיא מבחינה בחתול שחור (מר) שנכנס לשם.
היא שומעת רעשים מעליית הגג ועולה אליה דרך הארון, שם קיאקו הורגת אותה.
אחיה של קאנה, טסויושי לא מודע להתרחשות ויוצא לבית הספר במטרה לפגוש את חברתו מיזוהו טומורה, אך לא מגיע לבסוף (נהרג על ידי טושיו) ומיזוהו נאלצת לחכות לו בחדר המורים בזמן שאחת המורות יוצאת לחפש אותו.
בזמן ההמתנה, טושיו רודף את מיזוהו והיא מקבלת שיחת טלפון מהמספר 4444444444 ולאחר מכן טושיו מופיע לצידה והורג אותה.
בינתיים, הבלש יושיקאווה חוקר את המוות של תלמידת בית ספר תיכון בשם היסאו יושידה (שמתה בזמן שהאכילה את הארנבים יחד עם קאנה) ויחד עם גופתה הוא מוצא חתיכה מלסת אנושית.
בחזרה בבית משפחת מוראקאמי, האם נוריקו חוזרת מקניות ומבחינה בביתה קאנה הפצועה עולה במדרגות.
קאנה מסתובבת אליה ומתגלה שחסרה לה הלסת התחתונה ונוריקו מתה.
זמן מה לאחר מכן, סוכנות הנדל"ן "סוזוקי" מנסה למכור את בית משפחת סא'אקי.
המתווך טאטסויה יוצר קשר עם אחותו קיוקו, הרגישה לעל טבעי ומבקש ממנה לבדוק את הבית עבורו.
בהגיעם לבית, קיוקו מבחינה ברוחה של קיאקו בקומה העליונה ומבקשת מאחיה שיביא לה משקה סאקה.
בהמשך, קיוקו לומדת מאחיה שהוא מכר את הבית ובזמן שהיא עוברת לידו היא רואה אישה בשם יושימי קיטאדה עומדת בחלון ומביטה בה, בכך קיוקו מבינה שיושימי רדופה על ידי הרוחות.
קאטסומי ו-4444444444 (קאטאסומי מיפנית: 片隅, "נדחק לפינה" בתרגום מילולי לעברית ו-4444444444: עשר רביעיות, מספר המסמל מזל רע בתרבות היפנית) הם שני סרטים קצרים שנוצרו על ידי טאקאשי שימיז.
שימיזו יצר את הסרטים כחלק מתחרות סרטי אימה ובעקבותיהם הוא יצר את הסרט "ג'ו-און: הקללה".
עלילת הסרטים הקצרים מתרחשת באמצע הסרט "ג'ו-און: הקללה" ועוקבת אחר קאנה וטסויושי מוראקאמי, בני המשפחה שעברו להתגורר בבית משפחת סא'אקי ומצאו את מותם.
קאנה היא תלמידת תיכון שנפגשת עם חברתה היסאו בבית הספר מכיוון שזהו תורן להאכיל את הארנבים במוסד.
קאנה נפצעת בידה והיסאו יוצאת להביא ערכת עזרה ראשונה, אך ישות בלתי נראית תוקפת את קאנה.
כאשר היסאו חוזרת, היא מבחינה באישה בעלת עור חיוור ושיער שחור הלבושה בכותונת לבנה (קיאקו סא'אקי) מתקדמת לעברה.
היסאו מנסה להתגונן בעזרת כף חפירה, אך מותקפת מהצד על ידי גופתה של קאנה, שחזרה לחיים.
הסרט נגמר כשלא ידוע מה עלה בגורלה של היסאו.
טסויושי הוא אחיה של קאנה הרוכב על אופניו בדרך לבית הספר במטרה לפגוש את חברתו מיזוהו.
בדרכו, הוא שומע טלפון סלולרי מצלצל באחד הפחים ועוצר כדי לענות לו, אך שומע ייללות חתול מגיעות מצידו השני של הקו.
לאחר שטסויושי מנסה לברר מי המתקשר, הוא מבחין בטושיו סא'אקי יושב לצידו והורג אותו.
+ג'ו-און: הקללהשחקן / שחקניתדמותיוראי יאנאגישינזוקה קוביאשיצ'איקי קוריאמהמיזוהו טמורההיטומי מיווהיוקיאסומי מיווהקאנה מוראקאמיריוטה קויאמהטושיו סא'אקיטאקאקו פוג'יקיאקו סא'אקיטאקאשי מאטסויאמהטאקאו סא'אקיקאזושי אנדוטסויושי מוראקאמייומי יושיוקינוריקו מוראקאמייואהמנאמי קוביאשיקאורי פוג'ייושימי קיטאדהיוקו דאיקהקיוקו סוזוקימאקוטו אשיקאווהטאטסויה סוזוקי
+קאטאסומי ו-4444444444שחקן/שחקניתדמותאייקו אומורההיסאו יושידהקאנה קאשימהקאנה מוראקאמיטאקאקו פוג'יקיאקו סא'אקיקאזושי אנדוטסויושי מוראקאמידאיקי סאוואדהטושיו סא'אקי
במהלך הסרט דמויותיהם של קאנה ושל טסויושי נהרגות "מחוץ למסך" (מותם לא מוצג לצופה).
חלקו האחרון של הסרט מוקדש ליושימי קיטאדה, לקיוקו ולטאטסויה סוזוקי.
סיפורם המלא מסופר בסרט ההמשך "ג'ו-און: הקללה 2".
מותה של מיזוהו עובד בחלקו לגרסה האמריקאית.
בסרט "הטינה 2", ונסה נרדפת על ידי טושיו באותה הדרך שבה מיזוהו נרדפה.
מותה של יוקי גם הוא עובד לגרסה האמריקאית ובסרט "הטינה" יוקו מוצאת את מותה באותה הדרך.
באמצע הסרט, גופתה של קאנה חוזרת כמעין זומבית חסרת לסת תחתונה ההורגת את נוריקו.
בגרסה האמריקאית, גופתה של יוקו חסרת הלסת הורגת את אלכס.
הסרט הקצר "קאטאסומי" הציג את הופעתה הראשונה של השחקנית טאקאקו פוג'י בתור קיאקו סא'אקי, דמות אותה היא תגלם עד הסרט "הטינה 2" האמריקאי.
בסרט הזה טאקאו הרג את מר החתול בעזרת כליאתו במיקרוגל דולק, בעוד בגרסה האמריקאית הוא הטביע אותו באמבטיה ביחד עם טושיו.
כמו כן, טאקאו לא הרג את טושיו, אלא אמו הרגה אותו "מחוץ למסך".
דמותו של פיטר קירק מהסרט "הטינה" מבוססת באופן רופף על דמותו של שינזוקה קוביאשי.
ההבדל ביניהם הוא שקוביאשי הכיר את קיאקו במכללה וכיום הוא המורה של טושיו, בעוד פיטר משער שקיאקו היא תלמידתו לשעבר.
כמו כן, טאקאו הורג את מנאמי (אשתו של שינזוקה), אולם מריה קירק נשארת ללא פגע.
קיאקו מופיעה בפני טאקאו מתוך אריזת פלסטיק באמצע הרחוב והורגת אותו, בעוד בסרט "הטינה" היא תולה אותו למוות בעזרת שיערה בחדרו של טושיו.
הסרט יצא להפצה ביתית בקלטות וידאו ב-11 בפברואר 2000.
ג'ו-און: הקללה 2 (ביפנית: 呪怨2) הוא סרט אימה על טבעי יפני שנכתב ובוים על ידי טאקאשי שימיזו ומהווה המשך לסרט "ג'ו-און: הקללה".
כמו קודמו, גם סרט זה יצא ישירות בהפצה ביתית לקלטות וידאו וגם הוא הופץ בשנת 2000.
חלקו הראשון של הסרט (30 דקות) הוא מעין "תקציר" לעלילת הסרט הקודם ו- 46 הדקות הנוספות מציגות עלילה חדשה עם דמויות חדשות.
השוט האחרון בסרט מקשר את עלילת "הקללה 2" לסרט הבא בסדרה "ג'ו-און: הטינה".
שינזוקה קוביאשי הוא מורה בבית ספר יסודי המגיע לבית משפחת סא'אקי לאחר שתלמיד שלו בשם טושיו סא'אקי לא מגיע לבית הספר.
בבית, קוביאשי מוצא את גופתה של אמו של טושיו, קיאקו בעליית הגג.
במנוסתו מהבית הוא מקבל שיחת טלפון מאביו של טושיו, טאקאו המבשר לו שהוא רצח את אשתו ההרה מנאמי ותלש מגופה את העובר.
לאחר מכן קיאקו חוזרת כרוח נקמנית והורגת את קוביאשי ובהמשך הורגת גם את טאקאו במנוסתו ברחוב.
זמן מה לאחר מות משפחת מוראקאמי, אישה בשם קיוקו, הרגישה לעל טבעי עוזרת לאחיה, סוכן הנדל"ן טאטסויה סוזוקי לבדוק את בית משפחת סא'אקי הרדוף לפני שימכור אותו.
במהלך הבדיקה קיוקו מבחינה ברוחה של קיאקו ומבקשת מאחיה שיביא לה משקה סאקה.
לאחר שהיא לוגמת מהמשקה היא מקיאה אותו ומפצירה באחיה שכל אדם שבא לראות את הבית ישתה מהסאקה הזה, ואם הוא מקיא אותו החוצה זה אומר שהוא לא חזק מספיק להתמודד עם הרוחות שבבית.
לאחר הביקור בבית משפחת סא'אקי, קיוקו מבקרת את אחיינה נובויוקי, המתגורר יחד עם טאטסויה בדירה שהייתה שייכת בעבר לשינזוקה ומנאמי קוביאשי.
קיוקו ונובויוקי מבחינים בחיזיון שבו טאקאו סא'אקי הורג את מנאמי ותולש את העובר מבטנה והשניים מקוללים בקללה של משפחת סא'אקי.
בעקבות המאורע, נובויוקי עובר להתגורר עם הוריו של טאטסויה, שם הוא הופך לאילם וקיוקו נרדפת על ידי הרוחות.
אביו של טאטסויה מאמין שבית משפחת סא'אקי מקולל וטאטסויה יוצא לחקור.
הדיירים הנוכחיים בבית משפחת סא'אקי, הירושי ויושימי קיטאדה מקוללים בקללה השוררת בבית.
יושימי הורגת את בעלה בעזרת הכאתו במחבת רותחת ולאחר מכן הורגת את טאטסויה כאשר הוא בא לבקר בבית.
כל משפחת סוזוקי, מלבד נובויוקי נהרגים בגלל הקללה.
חודש לאחר מכן, נובויוקי עדיין אילם ושני שוטרים בשם קאמיו ואיזוקה (שבסרט הקודם חקרו את מותן של קאנה והיסאו) עוקבים אחריו.
שני השוטרים מבקרים שוטר בשם יושיקאווה, שבעבר חקר את המיתות סביב בית משפחת סא'אקי ואיבד את שפיותו.
לאחר שהשוטרים עוזבים, קיאקו הורגת את יושיקאווה ואת אשתו.
בתחנת המשטרה, קאמיו נבהל כאשר הוא רואה את רוחה של קיאקו.
איזוקה ושוטרת נוספת נכנסים לבדוק את המשרד שאליו קיאקו נכנסה ומוצאים את מותם.
קאמיו נשאר בחוץ, מבועת מפחד ונהרג על ידי קיאקו.
בחלקו האחרון של הסרט, נובויוקי נמצא בבית הספר ומבחין בקיאקו מטפסת על קיר המבנה ונכנסת לכיתה דרך החלון.
נובויוקי בורח באימה בזמן שקיאקו רודפת אחריו במסדרונות בית הספר, אך במהרה קיאקו שנייה מופיעה והשתיים מכתרות אותו והורגות אותו.
בסצנה האחרונה, רוחה של קיאקו מחבקת את גופתו של נובויוקי בזמן שצבא שלם של כפילות של קיאקו משוטטות מחוץ לבית הספר, דבר המעיד על התפשטות הקללה.
הסרט מסתיים בשוט שמתמקד בבית משפחת סא'אקי.
קבוצת של נערות תיכוניסטיות נכנסות אל הבית, מוצאות את הסאקה ומנסות ללגום ממנו, אך מקיאות אותו.
במהרה, הן שומעות ייללות של חתול ואחת מהן, איזומי מחליטה לברוח מהבית במהרה.
שאר הבנות שומעות את חרחורי הגסיסה של קיאקו והסרט מסתיים.
+שחקן.יתדמותיוקו דאיקהקיוקו סוזוקימקוטו אשיקווהטאטסויה סוזוקיקהורי פוג'ייושימי קיטאדהיוראי יאנאגישינזוקה קוביאשיריוטה קויאמהטושיו סא'אקיטאקאקו פוג'יקיאקו סא'אקיטאקאשי מאטסויאמהטאקאו סא'אקיקאי אוקאינההירושי קיטאדהטומוהירו קאקונובויוקי סוזוקיהארומי מאטסוקאזהפומי סוזוקייואהמנאמי קוביאשידנדןיושיקאווהטארו סוואהקאמיו
חלקו הראשון של הסרט מהווה תקציר לסרט הקודם ומספר על היווצרות הקללה בבית המשפחה ועל מותם של שינזוקה ומנאמי קוביאשי.
לאחר מכן הסרט מרחיב את סיפורם של בני משפחת סוזוקי, שגם נדבקו בקללה.
השוט האחרון בסרט מציג חבורת תיכוניסטיות שמבקרות בבית משפחת סא'אקי.
אחת מהתלמידות היא איזומי, בתו של הבלש נאקאגאווה ואחת מגיבורות הסרט "ג'ו-און: הטינה".
אותו השוט מחבר את הסרט ישירות לסרט הבא בסדרה, ג'ון-און: הטינה.
יושימי קיטאדה הורגת את בעלה בעזרת הכאתו עם מחבת רותחת.
דמותה של טריש קימבל מהסרט "הטינה 2" הורגת באותה הדרך את בעלה ביל.
נובויוקי הוא האדם האחרון במשפחתו שנשאר חי עד סוף הסרט בדומה לדמותו של ג'ייק קימבל מהסרט "הטינה 2".
הבלש וילסון מהסרט "הטינה" משנת 2020 איבד את שפיותו בגלל הקללה בדומה לבלש יושיקאווה.
הסרט שוחרר להפצה ביתית על גבי קלטות וידאו ב-25 במרץ 2000.
ג'ו-און: תחילתו של הסוף (ביפנית: 呪怨: 終わりの始まり) הוא סרט אימה יפני, שעלה לאקרנים בשנת 2014 ומשמש כסרט העשירי בסדרת סרטי "ג'ו-און" .
הסרט נכתב ובוים בשיתוף פעולה בין הבמאי מאסאיוקי אוצ'יאיי (שביים את הסרט "צמצם") לבין טאקאשי איצ'ס (שכתב גם את פרקי הסדרה "הטינה: בראשית" מספר שנים לאחר מכן).
עלילת הסרט מהווה אתחול לסדרה ומספרת מחדש את מקורה של קללת משפחת סא'אקי בבית במחוז נארימה שביפן.
בניגוד לסרטים הקודמים, את תפקיד האנטגוניסט הראשי ממלא טושיו במקום קיאקו.
בשנת 1995 בטוקיו שביפן מתקבל דיווח בשירותי הרווחה על התעללות בילד בשם טושיו יאמאגה בבית משפחתו.
הרשויות וכן המורה של הילד עורכים חיפוש בבית ומוצאים את גופתו בארון בחדר השינה.
בשנת 2004, ארבעה תלמידות תיכון בשם נאנמי, יאווי, אהוי ורינה מבקרות בבית משפחת יאמאגה, שכעת מוצע למכירה על ידי אחותה של אהוי, שהיא מתווכת נדל"ן.
נאנמי לא מרגישה בנוח להיכנס בגלל השמועות שהבית רדוף רוחות, אך מובלת פנימה על ידי שאר הבנות.
במהלך שיטותן בבית, הבנות מוצאות ציורי ילדים שמתארים מיתות מזוויעות.
בתוך הבית, נאנמי שומעת קול בוקע מאחד החדרים בבית ועולה אליו, שם היא מוצאת כתם שחור על הרצפה ומותקפת על ידי רוחו של טושיו.
נאנמי מצליחה לברוח מהחדר, אך חברותיה לועגות לה והן עוזבות את הבית.
בזמן נסיעתה ברכבת, נאנמי מותקפת על ידי הרוחות של חברותיה ומשוגרת בחזרה לבית על ידי הקללה, שם היא מותקפת על ידי כוח בלתי נראה ומתה.
לאחר שארבע הבנות מתו, אחותה של אהוי מוכרת את הבית לטאקאו וקיאקו סא'אקי.
בשנת 2014, מורה בבית ספר יסודי בשם יוי שונו נקראת להחליף מורה בשם מר קונישי.
יוי מודאגת לאחר שהיא מבחינה שתלמיד שלה בשם טושיו סא'אקי נעדר בשבוע האחרון מבית הספר ומחליטה לבקר בביתו.
בהגיעה לשם, יוי פוגשת את קיאקו, אמו המוזרה של טושיו ומגלה שהארון בחדר השינה בבית נעול עם סרט דביק.
יוי מרגישה מאוימת מהתנהגותה של קיאקו ועוזבת את הבית.
ביום למחרת, יוי מגלה שמר קונישי מת ומתחילה לחוות הזיות בהן היא רואה את טושיו ומוצאת את היומן של קיאקו.
מאותו היום, יוי מתחילה להירדף על ידי רוחות משפחת סא'אקי.
בן זוגה של יוי, נאוטו מייאקושי קורא את היומן של קיאקו ולומד ממנו שבעלה של קיאקו, טאקאו הוא איש עסקים שנעדר מהבית רבות וקיאקו נכנסה להיריון לאחר מפגש עם רוח של ילד לבן כסיד שנגע בבטנה.
נאוטו נפגש עם קאיסוקה, גיסה של אהוי המכיר את הקללה לאחר שזאת הרגה את אשתו ואת גיסתו ומספר לנאוטו על הילד שנרצח בבית בשנת 1995. נאוטו משווה בין התמונה של טושיו יאמאגה, הילד שנרצח לבין תמונתו של טושיו סא'אקי ומבין שמדובר באותו הילד.
נאוטו גם הוא מוצא את מותו לאחר שקיאקו שוברת את מפרקתו.
יוי, הרדופה על ידי הרוחות לאחר הביקור בבית, מתאוששת והולכת לבית משפחת סא'אקי כדי להתעמת עם הרוחות לאחר שאלו הרגו את נאוטו.
היא פותחת את הארון הנעול בחדר השינה ומוצאת בתוכו מספר קלטות ממצלמת וידאו המתעדות את משפחת סא'אקי.
הקלטות מוכיחות שטאקאו הוא אכן לא אביו של טושיו, אלא שקיאקו נכנסה להיריון לאחר מפגש עם רוחו של טושיו יאמאגה.
יוי לפתע חווה חיזיון בו היא רואה את טאקאו רוצח את קיאקו, טושיו ואת חתול המשפחה בביתם לאחר שקיאקו סיפרה לו שטושיו הוא לא הבן שלו.
יוי מוצאת את גופתה של קיאקו בעליית הגג והאחרונה לפתע מתעוררת לחיים ומתחילה לרדוף את יוי ברחבי הבית.
יוי מתעוררת בביתה ובהליכתה למטבח, מגלה את גופתו בעלת הצוואר השבור של נאוטו המתקדמת אליה באטיות בזמן שרוחו של טושיו צופה במתרחש.
גורלה של יוי נותר לא ידוע.
+שחקן.יתדמותנוזומי סאסאקייוי שונושו אוייאגינאוטו מייאקושיריינה טריאנדינאנאמימיהו קאנאזאווהרינההאורי טאקאהשיאהוייואינה קורושימהיאווימאקי אישיקאווהאינוייוקה אטהמיווה טאקדהמאסאקו איקדהשוקו טראדהמיסאקי סאיסוקיאקו סא'אקיקאי קוביאשיטושיו יאמאגה/טושיו סא'אקייאשוהיטו הידהטאקאו סא'אקייושיהיקו האקאמדהקאיסוקה טאקדה
הסרט מספר מחדש את מקורותיה של קללת משפחת סא'אקי וישנם מספר הבדלים בין הסרטים הקודמים לסרט הזה:
טאקאו לא רצח את קיאקו בגלל התאהבותה בגבר אחר, אלא כי היא לעגה לו שטושיו הוא לא בנו.
בניגוד לסרטים הקודמים, דמותו של טושיו הפעם היא דמות האנטגוניסט הראשית בסרט, בזמן שאמו קיאקו היא אנטגוניסט משנית.
הבית הפך למקולל בגלל הירצחו של טושיו יאמאגה, לא בגלל הרצח של קיאקו.
למרות זאת, קללת הבית התחזקה לאחר שטאקאו רצח את אשתו ובנו.
בגרסה זו טאקאו הוא איש עסקים שמרבה להיעדר מביתו ולא מאייר.
קיאקו מוצגת כאישה הלוקה בנפשה, בניגוד לסרטים הקודמים שם היא תוארה כאישה נורמטיבית.
היומן של קיאקו מספר על כמיהתה העזה לילד, בעוד בסרטים הקודמים היומן סיפר על התאהבותה בשינזוקה קוביאשי.
בניגוד לסרטים הקודמים, בסרט זה טאקאו הוא לא אחד מהרוחות הרודפות את הבית.
כמו כן, הוא לא רצח אנשים נוספים מלבד אשתו ובנו.
למרות ההבדלים, ישנם מספר קטעים בסרט המהווים מחוות לסרטים קודמים בסדרה:
אהוי נהרגת על ידי טושיו והלסת התחתונה שלה נתלשת ממקומה, אזכור לדמותה של קאנה מהסרט "ג'ו-און: הקללה".
דמותה של רינה מזכירה את דמותה של איזומי מהסרט "ג'ו-און: הטינה", שתיהן ביקרו בבית המקולל ולאחר מכן איבדו את שפיותן והסתגרו בביתן.
רוחו של טושיו יאמאגה נוגעת בבטנה של קיאקו והיא נכנסת להיריון בדומה לדמותה של קיוקו מהסרט "ג'ו-און: הטינה 2".
טושיו מופיע מול נאנמי בפתאומיות כשהוא עומד לצידה בדומה למיזוהו בסרט "ג'ו-און: הקללה".
גם בסרט זה הקללה משפיעה על מרחב הזמן והחלל ומשגרת את נאנמי מהרכבת בטוקיו ישירות לבית המקולל והורגת אותה שם.
הסרט הוכרז לראשונה בזמן מסיבת עיתונאים במקדש שינטו שביפן ב-26 בפברואר 2014 בזמן שטקס טיהור התקיים במקדש.
צילומי הסרט החלו בתאריך 4 במרץ 2014 וקדימון לסרט שוחרר בתאריך 9 במאי 2014.
הסרט עלה לאקרנים בתאריך 28 ביוני 2014 ביפן והוקרן בהצגה בינלאומית בפסטיבל ונציה בשנת 2014.
הסרט הכניס 226 מיליון ין ביפן ו-1.90 מיליון דולר בארצות הברית.
סרט המשך בשם "ג'ו-און: הקללה האחרונה" הוכרז במסיבת עיתונאים במקדש שינטו שביפן בתאריך 17 בפברואר 2015. כמו שהשם מרמז, הסרט נועד להיות הסרט האחרון בסדרת סרטי "ג'ו-און" ומתמקד במאי שונו, אחותה של יוי שחוקרת את היעלמות אחותה לאחר שביקרה בבית המקולל.
ג'ו-און: הקללה האחרונה (ביפנית: ) הוא סרט אימה יפני שעלה לאקרנים בשנת 2015 ומשמש כסרט האחד עשר בסדרת הסרטים "ג'ו-און".
הסרט הוא המשך ישיר לסרט "ג'ו-און: תחילתו של הסוף" ונכתב ובוים בשיתוף פעולה בין הבמאי מאסאיוקי אוצ'יאיי לבין טאקאשי איצ'ס.
הסרט עלה לאקרנים ב-20 ביוני 2015
ראו האסגאווה היא תלמידת תיכון החיה עם אמה החד הורית מאקי (אחותו של טאקאו סא'אקי), מתבשרת שבן דודה טושיו סא'אקי עומד לעבור לגור איתן לאחר שאיבד את הוריו.
מאז שטושיו עבר להתגורר בבית, דברים מוזרים מתרחשים, וראו ומאקי מתחילות להירדף על ידי קיאקו, אמו של טושיו.
חברתה של ריו, מידורי (אחותה הצעירה של יאווי, אחת מקורבנות הקללה מהסרט הקודם) הולכת לבלות לבדה בחדר קריוקי כשלפתע רוחה של אחותה ורוחו של טושיו הורגות אותה שם.
מדוקה, אחת החברות של ראו מחפשת ברשת האינטרנט מידע על מה שקרה למשפחתו של טושיו ולאחר שהיא שולחת את המידע לראו, רוחו של טושיו הורגת אותה.
ראו ומאקי מתגנבות לחדרו של טושיו ופוגשות שם ברוחו שלו וברוחה של קיאקו.
מבינה שהרוחות לעולם לא יניחו לה לנפשה, מאקי רצה למטבח בחיפוש אחר סכין כדי להגן על עצמה ונהרגת על ידי קיאקו.
ראו, שרוצה לנקום את מות אמה עולה לחדר במטרה לתקוף את קיאקו וטושיו, אך קיאקו הורגת גם אותה בעזרת שבירת הגב שלה.
בזמן הזה, מאי שונו, עובדת בבית מלון מודאגת לאחר שאחותה יוי (גיבורת הסרט הקודם) נעלמת במסתוריות.
מאי פוגשת ברוחה של יוי שמזהירה אותה מפני טושיו ומקבלת הודעה קולית בה נשמעים חרחורי הגסיסה של קיאקו.
מאי משיגה את חפציה של יוי ובעזרת לוח הפגישות שלה מצליחה למצוא את כתובתו של טושיו.
בהגיעה לבית, מאי מגלה שהבית נהרס על ידי קאיסוקה טאקאדה, שאיבד את אשתו וגיסתו (אהוי) לקללה.
מאי משיגה מקאיסוקה את כתובה של ראו, אך מגלה שהבית ריק.
בן זוגה של מאי, סוטה קיטאמורה הוא מאבטח בתחנת רכבת ביפן הפוגש ילדה חולה סופנית בעלת כוחות טלפתיים בשם אנה וחווה בעזרתה חזיון לפיו אנה היא האדם היחיד שתיקשר עם רוחו של טושיו ולא מצא את מותו.
סוטה חוזר לביתו של טושיו, אך מותקף על ידי רוחו של טושיו וניצל.
סוטה הופך לפרנואיד בעקבות הקללה ולבסוף נהרג על ידי רוחה של קיאקו בביתו.
מאי מחליטה להביס את הקללה והולכת לביתה של ראו, שם היא פוגשת ברוחותיהן של ראו ומאקי, המסבירות לה שאנה החולה הייתה בעצם טושיו כל הזמן.
מתברר לצופים שרוחו של טושיו יאמאגה השתלטה על גופו של טושיו סא'אקי ולאחר מכן, במאבק עם סוטה, טושיו נהרג בשנית ורוחו השתלטה על גופתה של אנה.
מאי מבחינה ברוחו של טושיו עוזבת את גופה של אנה ומנסה לברוח, אך מותקפת על ידי קיאקו.
קיאקו לפתע משנה את צורתה ליוי ומסבירה למאי שהקללה לעולם לא תסתיים.
בסוף הסרט מאי נהרגת על ידי רוחה של קיאקו בזמן שטושיו צופה במתרחש.
+שחקן.יתדמותאירי טאירהמאי שונוראן קירייאמהסוטה קיטאמורהנאוקו אונוראו האסגאווהיורינה יאנאגימידורימיאבי מאטסורהמדוקהרימיאנהקאנן נאקאהרהמאקי האסגאווהיואינה קורושימהיאווימיסאקי סאיסוקיאקו סא'אקיקאי קוביאשיטושיו סא'אקייאשוהיטו הידהטאקאו סא'אקייושיהיקו האקאמדהקאיסוקה טאקדהנוזומי סאסאקייוי שונוהיקאקיןמלצר
מתברר שיוי (גיבורת הסרט הקודם) נהרגה ומאי היא אחותה הצעירה.
מידורי היא אחותה הצעירה של יאווי, שנהרגה בסרט הקודם.
קאיסוקה, גיסה של אהוי מופיע גם בסרט הזה.
אשתו הייתה מתווכת הנדל"ן שמכרה את הבית המקולל למשפחת סא'אקי בסרט הקודם.
העלילה לפיה מאי מנסה למצוא מידע על מות אחותה דומה לסרט "הטינה 2" בו אוברי מנסה ללמוד על הקללה לאחר שאחותה קרן (גיבורת הסרט הראשון) נהרגת על ידה.
בסוף שני הסרטים, מאי ואוברי מנסות להתעמת עם קיאקו, אך מוצאות את מותן.
סוטה נוגע בידה של אנה וחווה חיזיון אודות הקללה.
בסרט "הטינה 2" אוברי נגעה בידה של אמה של קיאקו וחוותה גם היא חיזיון.
בסרטים הקודמים רוחו של טאקאו השתלטה על חלק מהדמויות והפכה אותן לאגרסיביות יותר, אך זהו הסרט הראשון בסדרה בו נראית רוח משתלטת על אדם חי ומשנה את צורתה בזמן אמת (טושיו השתלט על אנה והתחזה אליה).
כמו בסרט הקודם, הגיבורה הראשית מוצאת את מותה בזמן שטושיו מביט על המתרחש מהצד.
כמו כן, שתי הגיבורות הן אחיות.
סדרת סרטי "ג'ו-און" היא סדרת סרטי אימה יפניים שנוצרו על ידי הכותב טאקאשי שימיזו.
עלילת הסרטים סובבת סביב קללה שנוצרת כאשר אדם מת בזעם רב, רגשותיו השליליים נשארים במקום המוות ובעצם יוצרים עליו קללה.
הקללה מתנהגת כוירוס המתפשט והורגת את כל מי שמגיע אל מקום משכנה או את כל מי ששהה בסמוך אליו.
כאשר אדם בשם טאקאו סא'אקי רצח את אשתו, קיאקו תחת התקף זעם שנבע מקנאה, קללה בשם "ג'ו-און" נוצרה בבית המשפחה.
הקללה גורמת לקיאקו לחזור כרוח נקמנית בשם "אונריו" ולהרוג את כל מי שנכנס אל בית משפחת סא'אקי.
ארבעת הסרטים הראשונים מספרים את סיפור קללת משפחת סא'אקי, בעוד השאר משמשים כאתחול או כסיפור שעומד בפני עצמו.
כל סרט בסדרה מחולק לשישה פרקים המסודרים בסדר לא ליניארי ועל הצופה לנסות ולחבר את העלילה בעצמו.
הסדרה קיבלה עיבוד אמריקאי בשם "הטינה".
בכל סרטי הסדרה מופיעות דמויות משתנות, כאשר רק דמויותיהן של הרוחות הן הדמויות הקבועות שמופיעות כמעט בכל הסרטים (להוציא את הסרטים "רוח לבנה" ו-"רוח שחורה").
ערך זה יעסוק בהן ולא בדמויות המופיעות בעיבוד האמריקאי.
למידע עליהן, ניתן ללחוץ כאן.
נולדה מחדש כבתה של קיוקו הרסה (ג'ו-און: הטינה 2).
רוח נקמנית (ג'ו-און: הקללה האחרונה).
התמזגה עם רוחה של סאדאקו יאמאמורה (סאדאקו נגד קיאקו).
גזע: בת אדם (לשעבר) / רוח נקמנית.
רונה אנדו (סאדאקו נגד קיאקו).
קיאקו סא'אקי היא דמות האנטגוניסט המרכזית בסדרת הסרטים.
בצעירותה, למדה במכללה ביחד עם אדם בשם שינזוקה קוביאשי והייתה מאוהבת בו בסתר.
למרות זאת, שינזוקה ראה בה כאדם מעט מוזר והתחתן לבסוף עם סטודנטית אחרת בשם מנאמי.
בבגרותה, קיאקו התחתנה עם מאייר בשם טאקאו סא'אקי ולשניים נולד בן בשם טושיו.
למרות נישואיה לטאקאו, קיאקו המשיכה לתעד את רגשותיה כלפי שינזוקה ביומנה האישי.
באחד הימים, טאקאו מוצא את היומן של קיאקו וקורא בו על רגשותיה לשינזוקה.
תחת התקף זעם שנבע מקנאה, טאקאו רוצח את קיאקו על ידי שבירת המפרקת שלה ודקירתה בעזרת סכין יפנית מספר פעמים.
הרצח הוליד קללה בשם "ג'ו-און" בבית המשפחה, הגורמת לקיאקו לחזור כרוח נקמנית בשם אונריו.
מיד לאחר הרצח, קיאקו רוצחת את בנה, טושיו ולאחר מכן את שינזוקה קוביאשי עצמו, שהגיע לבקר בבית המשפחה מכיוון שטושיו, שהיה תלמידו לא הגיע לבית הספר.
בהמשך אותו הערב, קיאקו רוצחת גם את טאקאו בעלה.
לאורך סרטי הסדרה, אנשים שונים מגיעים להתגורר או לבקר בבית משפחת סא'אקי ומקוללים בקללה, בעקבותיה הם מוצאים את מותם על ידי רוחותיהם של בני משפחת סא'אקי.
בעלילת הסרט "ג'ו-און: הטינה 2", קיאקו מצליחה לחזור לחיים כבת אדם לאחר שהשתלטה על עוברה של שחקנית בשם קיוקו הרסה.
לאחר שנולדה מחדש כבת אדם, קיאקו הורגת את אמה ונעלמת אל הלא נודע.
באתחול זה, קיאקו נשואה לאיש עסקים בשם טאקאו סא'אקי ומתגוררת איתו בבית מפואר אותו טאקאו רכש לשניהם.
ללא ידיעתם של הזוג, על הבית רובצת קללה שהחלה לאחר שילד בשם טושיו יאמאגה, שהתגורר בבית בעבר, מת מהזנחה.
הקללה גורמת לקיאקו לאבד את שפיותה בהדרגה.
קיאקו, שנואשת לילד לאחר שבעלה מרבה להיעדר מהבית לנסיעות עסקים, פוגשת ברוחו של טושיו יאמאגה והוא מסכים להיוולד מחדש כבנה.
כאשר טושיו נולד מחדש, הוא מראה קרבה לאמו, אך ריחוק מאביו.
טאקאו בזעמו שואל את קיאקו האם הילד שלו, לו היא משיבה שהוא שלה ושלה בלבד.
בעקבות התקף זעם, טאקאו רוצח את קיאקו ואת טושיו.
בהווה, רוחותיהם של טושיו וקיאקו רודפות את הבית שבו הן נרצחו עד עצם היום הזה.
סרט זה ממשיך באותו הקו של סרטי ג'ו-און המקוריים, אך בשינוי קל.
רוחותיהם של קיאקו וטושיו עדיין רודפות את בית המשפחה וקיאקו לא נולדה מחדש כבת אדם.
במקום זאת, אדם בעל כוחות טלפתיים בשם קאיזו מנסה לגרום לקיאקו להילחם ברוחה של סאדאקו יאמאמורה (סמארה מורגן בגרסה האמריקאית), דמות האנטגוניסט מסרטי "רינגו" במטרה להציל את חייהן של יורי וסוזוקה, זוג בנות שנדבקו בשתי הקללות.
הניסיון נכשל והרוחות מתמזגות והופכות לרוח בשם "סאדאקיה" הרודפת את בית משפחת סא'אקי עד עצם היום הזה.
בכל הסרטים בהם הדמות מופיעה, קולה האייקוני הוא חרחורי גסיסה.
גזע: בן אדם (לשעבר) / רוח נקמנית.
ריוטה קויאמה (ג'ו-און: הקללה, ג'ו-און: הקללה 2).
יויה אוזקי (ג'ו-און: הטינה, ג'ו-און: הטינה 2).
שוסיי אוטו (רוח לבנה ורוח שחורה).
רינאטרו שיבאמוטו (סאדאקו נגד קיאקו).
טושיו הוא בנם בן השש של טאקאו וקיאקו סא'אקי.
כשהיה בחיים, נהג לצייר רבות והיה בעל חתול מחמד בשם מר.
לאחר שאביו רוצח את אמו, הוא משאיר את טושיו בחיים ובורח מהבית.
טושיו, שהיה עד לרצח, מתחבא בארון בחדר השינה ונהרג על ידי רוחה הנקמנית של קיאקו.
במהלך סרטי הסדרה, טושיו מרבה בעיקר להפחיד את הקורבנות וכמעט לא הורג (להוציא מקרים בודדים).
בסוף סרטי הסדרה, לא ידוע מה קרה לו לאחר שאמו נולדה מחדש.
בעקבות הקשר הרגשי החזק עם החתול שלו, קולו האייקוני של טושיו הן ייללות חתול.
בצמד הסרטים הללו, דמותו של טושיו היא האנטגוניסט המרכזית.
בעבר, טושיו היה ילד בשם טושיו יאמאגה שמת לאחר שננעל בארון על ידי הוריו המזניחים.
מותו יצר קללה על בית משפחתו.
כאשר טאקאו וקיאקו סא'אקי עוברים להתגורר בבית, רוחו של טושיו מופיעה למול קיאקו והאחרונה עוזרת לו להיוולד מחדש כבן אדם כבנה.
לאחר שנולד מחדש, טושיו מרבה להראות חיבה לאמו, אך מרגיש מרוחק מאביו.
בעקבות זאת, טאקאו הזועם רוצח אותו ואת קיאקו ומחזק את הקללה הקיימת בבית.
בסרט "הקללה האחרונה" מוסבר שטושיו הוא בן דודה של ראו ואחיינה של מאקי (שהיא אחותו של אביו של טושיו, טאקאו).
בסוף הסרטים, רוחותיהם של טושיו וקיאקו רודפות את הבית שבו הן נרצחו עד עצם היום הזה.
רוחותיהם של קיאקו וטושיו עדיין רודפות את בית המשפחה.
במהלך הסרט, רוחו של טושיו רוצחת ביחד עם רוחה של אמו מספר ילדים שנכנסים אליהם לבית וכן מופיע בבית כאשר רוחה של אמו מתמזגת עם רוחה של סאדאקו יאמאמורה.
לא ידוע מה עלה בגורלו לאחר אירועים אלו.
טאקאו הוא מאייר הנשוי לקיאקו סא'אקי ואביו של טושיו סא'אקי.
לאחר שקרא ביומנה של קיאקו על רגשותיה לשינזוקה קוביאשי, הוא רוצח את קיאקו, את חתול המשפחה מר (כולא אותו במיקרוגל דולק) ומשאיר את טושיו לבד בבית לגורלו.
הרצח יוצר קללה על הבית הגורמת לקיאקו לחזור כרוח נקמנית בשם "אונריו".
לאחר הרצח, טאקאו מגיע אל בית משפחת קוביאשי ורוצח את אשתו ההריונית של שינזוקה, מנאמי ובכך יוצר קללה נוספת.
מיד לאחר שרצח את מנאמי, טאקאו גונב את עוברה המת מרחמה ולוקח אותו ביחד איתו.
טאקאו מתקשר לשינזוקה, מתוודה בפניו שרצח את אשתו ומפציר בו לטפל בטושיו לאחר שהוא עשה זאת במקומו עד עכשיו (בכך נרמז שטאקאו חושב שטושיו הוא בנו הביולוגי של שינזוקה).
בהמשך אותו הערב, קיאקו מופיעה מול טאקאו ורוצחת אותו.
בניגוד לקיאקו וטושיו, לטאקאו אין "צורת רוח" ייחודית והוא נראה כאדם חי.
טאקאו כמעט לא מופיע בסרטי הסדרה, אלא רק ברגע מותה של ריקה נישינה בסרט "ג'ו-און: הטינה".
לא ידוע מה עלה בגורלו לאחר שקיאקו נולדה מחדש כבת אדם.
בסרטים אלו, טאקאו הוא איש עסקים עשיר ולא מאייר.
טאקאו הוא אחיה של מאקי ודודה של ראו.
בסרט הראשון, טאקאו רוכש לו ולאשתו קיאקו בית מפואר בטוקיו.
ללא ידיעת השניים, מספר שנים לפני עלילת הסרט, ילד בשם טושיו יאמאגה שהתגורר בבית מת וקללה נוצרה בבית המשפחה.
טאקאו מרבה לנסוע לנסיעות עסקים ומופתע כאשר אשתו מספרת לו שהיא בהיריון (רוחו של טושיו יאמאגה נכנסה לרחמה).
לאחר שהילד שנולד מראה ריחוק רגשי ממנו, טאקאו, בהתקף זעם רוצח את אשתו, בנו ואת חתול המשפחה.
לא ידוע מה עלה בגורלו לאחר שרצח את בני משפחתו.
סרט זה הוא הראשון בסדרה המקורית.
טרם יצירת סרט זה, שימיזו יצר שני סרטים קצרים בשם "קאטסומי" ו-"4444444444" ועלילתם משולבת בעלילת סרט זה.
סרט זה והסרט הבא בסדרה הופצו בקלטות וידאו ולא בבתי הקולנוע.
עלילת הסרט עוקבת אחר לידתה של הקללה ואחר משפחה העוברת להתגורר בבית משפחת סא'אקי ונחשפת לקללה השוררת בה.
שינזוקה קוביאשי הוא מורה בבית ספר יסודי ומשמש כמורו של טושיו סא'אקי.
בעבר, למד במכללה ביחד עם קיאקו ועם סטודנטית נוספת בשם מנאמי.
למרות שקיאקו הייתה מאוהבת בו, שינזוקה לא ידע מכך וחשב שהיא קצת מוזרה.
לאחר הלימודים, שינזוקה התחתן עם מנאמי.
לאחר שהוא מבחין שטושיו לא מגיע לבית הספר (הוא מת), שינזוקה מגיע לבית משפחת סא'אקי, שם הוא פוגש בטושיו (המופיע בפניו כילד חי), נחשף ליומנה של קיאקו ומגלה את גופתה בעליית הגג.
בבואו לצאת מהבית ביחד עם טושיו, הוא מקבל שיחת טלפון מטאקאו סא'אקי, שקודם לכן רצח את מנאמי ההרה.
לאחר השיחה, רוחה של קיאקו הורגת את שינזוקה.
שינזוקה הוא הקורבן השני של הקללה (הראשון היה טושיו).
בעיבוד האמריקאי, דמותו של פיטר קירק (ביל פולמן) מהסרט "הטינה" מבוססת ברפרוף על דמותו של שינזוקה קוביאשי.
מנאמי היא אשתו ההרה של שינזוקה.
בעבר היא למדה ביחד עם שינזוקה וקיאקו במכללה והיא זוכרת את קיאקו בתור סטודנטית דיי מוזרה שלמדה איתם.
מנאמי לא מודעת לרגשותיה של קיאקו אל בעלה.
באחד הימים, טאקאו סא'אקי מגיע אל בית משפחת קוביאשי ורוצח את מנאמי על ידי תלישת העובר מרחמה.
הרצח מוליד קללה בבית המשפחה הגורמת למנאמי לחזור כרוח נקמנית בשם אונריו.
בסרט "ג'ו-און: הקללה 2" רוחה של מנאמי משתלטת על גופה של אישה בשם קיוקו ולאחר מכן הורגת אותה.
מנאמי מעולם לא נראתה כרוח נקמנית והרצח היחיד שביצעה היה של קיוקו.
בעיבוד האמריקאי, דמותה של מריה קירק () מהסרט "הטינה" מבוססת ברפרוף על דמותה של מנאמי קוביאשי.
נוריקו היא אשתו של קאיצ'י ואמם של קאנה וטסויושי.
נוריקו ומשפחתה עברו להתגורר בבית משפחת סא'אקי מספר שנים לאחר שהקללה נולדה.
בתחילת הסרט היא יוצאת לקניות בבית ומשאירה את קאנה ללמוד ביחד עם יוקי.
בהמשך, נוריקו חוזרת הביתה ונהרגת על ידי רוחה הנקמנית של קאנה.
בעלה של נוריקו ואביהם של קאנה וטסויושי.
דמותו לא מופיעה בסרט, אך בסרט "ג'ו-און: הקללה 2" מוסבר שהוא הותקף על ידי הרוחות והתאשפז בבית חולים.
לאחר מכן הוא הוכרז כנעדר.
בתם של נוריקו וקאיצ'י ואחותו של טסויושי.
בתחילת הסרט היא לומדת ביחד עם מורה פרטית בשם יוקי, אולם היא נזכרת שהיא צריכה להגיע לבית הספר במטרה להאכיל את הארנבים.
בבית הספר, היא נפגשת עם חברתה היאסיו.
אולם, רוחה של קיאקו הורגת אותה ולאחר מכן קאנה חוזרת בתור רוח נקמנית חסרת לסת תחתונה והורגת את אמה, נוריקו .
דמותה של קאנה נהרגת בסרט הקצר "קאטסומי".
המורה הפרטית שבאה ללמד את קאנה בביתה.
באמצע המפגש של השתיים, קאנה ממהרת לבית הספר במטרה להאכיל את הארנבים ומשאירה את יוקי לחכות לה בבית.
ליוקי פוביה מחתולים וכאשר היא רואה את רוחו של מר החתול, היא בורחת לעליית הגג, שם היא נהרגת על ידי רוחה של קיאקו.
טסויושי הוא אחיה של קאנה ובנם של נוריקו וקאיצ'י.
טסויושי הוא תלמיד תיכון ובן זוגה של מיזהאו.
טסויושי יוצא מהבית המשפחה אל עבר בית הספר רכוב על אופניים.
בדרכו, הוא מקבל שיחת טלפון מרוחו של טושיו סא'אקי ולאחר מכן נהרג על ידיו.
מיזהאו היא בת זוגו של טסויושי.
במהלך הסרט, היא קובעת להיפגש איתו בבית הספר, אך הוא לא מגיע (נהרג על ידי טושיו).
בעודה ממתינה לו בבית הספר, היא מקבלת שיחה מרוחו של טושיו סא'אקי, שלאחר מכן הורג אותה.
הבלש יושיקאווה הוא בלש משטרה שחוקר את מותן של קאנה ושל היסאיו.
במהלך החקירה, הוא מוצא לסת תחתונה מנותקת ותוהה לעצמו למי היא שייכת (קאנה) והאם אפשר לשרוד בלעדיה.
בסרט הבא, יושיקאווה מסרב להמשיך לחקור אודות בית משפחת סא'אקי ומאבד את שפיותו בעקבות הקללה.
בסוף הסרט השני הוא נהרג על ידי קיאקו.
הסרט ממשיך מאותה הנקודה בה הסרט הקודם הסתיים.
מתווך נדל"ן בשם טאטסויה סוזוקי מנסה למכור את בית משפחת סא'אקי ונעזר לשם כך באחותו, קיוקו הרגישה לעל טבעי.
אל הבית נכנסת משפחה חדשה שגם היא מקוללת בקללת משפחת סא'אקי.
במקביל, רוחה של מנאמי קוביאשי מהסרט הקודם תוקפת את קיוקו ואת בנו של טאטסויה, נובויוקי.
קיוקו היא אחותו של טאטסויה, בתם של טאג'י ופומי ודודתו של נובויוקי.
מאז ילדותה, קיוקו רגישה לעל טבעי, תכונה אותה היא קיבלה בתורשה מאביה.
בתחילת הסרט, אחיה, טאטסויה מבקש ממנה לבחון את בית משפחת סא'אקי לפני שהוא מפרסם אותו למכירה (בעקבות מות משפחת מוראקאמי בסרט הקודם).
קיוקו נכנסת לבית ורואה את רוחה של קיאקו.
בעקבות זאת, היא נותנת לאחיה משקה סאקה ומאלצת אותו לבקש מקונים פוטנציאליים לשתות מהסאקה.
במידה והם הקיאו את המשקה, הם אינם חזקים דיה להתמודד עם הרוחות שבבית.
לאחר הביקור בבית, יוקו מבקרת את נובויוקי בביתו (שהיה ביתם של משפחת קוביאשי) ויחד עם נובויוקי היא חווה חיזיון בו טאקאו רוצח את מנאמי קוביאשי.
בעקבות החוויה, רוחה של מנאמי משתלטת עליה ולבסוף הורגת אותה.
טאטסויה הוא אחיה של קיוקו, בנם של טאג'י ופומי ואביו של נובויוקי.
טאטסויה הוא מתווך נדל"ן גרוש הרוצה למכור את בית משפחת סא'אקי במטרה לשלם מזונות לגרושתו.
הוא ובנו מתגוררים בבית שהיה שייך למשפחת קוביאשי.
לאחר שקיוקו בוחנת את הבית, טאטסויה מוכר אותו למשפחת קיטאדה (שגם הם נופלים קורבן לקללה) ובהמשך הוא נהרג על ידי יושימי קיטאדה, עליה קיאקו השתלטה.
נובויוקי הוא בנו של טאטסויה ואחיינה של קיוקו.
נובויוקי מתגורר ביחד עם אביו בבית שהיה שייך למשפחת קוביאשי.
לאחר שהוא ודודתו רואים בחיזיון את טאקאו סא'אקי רוצח את מנאמי קוביאשי, נובויוקי הופך לאילם ואדיש כלפי הסובבים אותו.
בסוף הסרט, בזמן שהוא בבית הספר הוא נהרג על ידי קיאקו.
נובויוקי הוא הקורבן הכי צעיר שנהרג על ידי הקללה והוא הקורבן האחרון בסרט.
בעיבוד האמריקאי, דמותו של ג'ק קימבל () מהסרט "הטינה 2" מבוססת ברפרוף על דמותו של נובויוקי.
טאג'י הוא אביהם של קיוקו וטאטסויה ובעלה של פומי.
טאג'י ניחן ברגישות לעל טבעי, תכונה אותה ירשה ממנו בתו, קיוקו.
במהלך הסרט, לאחר שמצבה של קיוקו התדרדר בעקבות הקללה, היא משתכנת בבית הוריה וטאג'י מפציר בטאטסויה למצוא את המקור לקללה ולסיים אותה.
טאג'י נהרג על ידי קיאקו וטושיו בביתו.
אשתו של טאג'י ואמם של קיוקו וטאטסויה.
לאחר שקיוקו עוברת להתגורר בביתם (לאחר שמצבה התדרדר בעקבות הקללה), פומי נהרגת מהתקף צחוק קטלני בזמן שהיא צופה בקיוקו, עליה רוחה של מנאמי קוביאשי השתלטה.
יושימי קיטאדה היא אשתו של הירושי והבעלים החדשים של בית משפחת סא'אקי.
לאחר שהיא ובעלה עברו להתגורר בבית, רוחה של קיאקו השתלטה עליה וגרמה לה להרוג את הירושי ואת טאטסויה סוזוקי.
בהמשך הסרט, הבלש קאימיו מראה לבלש ליזוקה תמונה של יושימי, אך רואים בה את קיאקו וניתן להבין שקיאקו הרגה אותה והפכה אותה לרוח נקמנית בעצמה.
בעיבוד האמריקאי, דמותה של טריש קימבל (ג'ניפר בילס) מהסרט "הטינה 2" מבוססת ברפרוף על דמותה של יושימי קיטאדה.
הירושי הוא בעלה של יושימי והבעלים החדשים של בית משפחת סא'אקי.
לאחר שקיאקו השתלטה על גופה של אשתו, היא הורגת את יושימי בעזרת הכאתו עם מחבת רותח.
בעיבוד האמריקאי, דמותו של ביל קימבל () מהסרט "הטינה 2" מבוססת ברפרוף על דמותן של הירושי קיטאדה.
אשתו של יושיקאווה (שמה הפרטי לא מוזכר בסרט) מופיעה לקטע קצר בסרט.
במהלכו, הבלשים ליזוקה וקאמיו באים לבקר את יושיקאווה (שבינתיים איבד את שפיותו בעקבות הקללה), אך היא מגרשת אותם מהבית.
לאחר מכן, היא ובעלה נהרגים על ידי קיאקו.
הבלש קאמיו הוא שותפו של הבלש ליזוקה החוקר ביחד איתו את מותן של קאנה והיסאיו מהסרט הראשון.
במהלך הסרט השני, קאמיו מבקר את הבלש יושיקאווה בביתו, אך מגורש משם על ידי אשתו.
בסוף הסרט השני, קאמיו ובלשית נוספת נכנסים לאחד המשרדים בתחנת המשטרה, שם הם נהרגים על ידי קיאקו.
הבלש ליזוקה הוא השותף של הבלש קאמיו החוקר את ביחד עם קאמיו ויושיקאווה את מותן של קאנה והיסאיו מהסרט הראשון.
בסרט השני, הוא מופיע ביחד עם הבלש קאמיו בזמן שהשניים עוקבים אחר נובויוקי סוזוקי ומדבר עם שותפו אודות מיתות המשפחות סא'אקי, מוראקאמי וקיטאדה בבית המקולל.
לאחר מכן, הוא וקאמיו באים לבקר את יושיקאווה, אך מגורשים מהבית על ידי אשתו.
בסוף הסרט השני, ליזוקה (ביחד עם קאמיו) נמצאים בתחנת המשטרה ומבחינים בקאמיו המבוהל לאחר שחזה ברוחה של קיאקו.
לא ידוע מה עלה בגורלו לאחר אירועי הסרט, אך יש לשער שגם הוא נהרג על ידי הקללה.
הסרט השלישי בסדרת הסרטים המקורית.
עלילת הסרט עוקבת אחר שני סיפורים: הסיפור של ריקה והסיפור של איזומי.
בעקבות פופולריות הסרט, נעשה לו עיבוד אמריקאי בשם "הטינה".
זהו הסרט הראשון בסדרה שהוקרן בבתי הקולנוע.
ריקה היא עובדת סוציאלית העובדת תחת הירואשי.
ריקה נשלחת לטפל באישה מבוגרת בשם סאצ'י המתגוררת בבית משפחת סא'אקי.
בהגיעה לבית, ריקה מבחינה שמשהו לא כשורה (ובכך נרמז שיש לה רגישות לעל טבעי) ובהמשך מוצאת את טושיו (המופיע בפניה כילד חי) נעול בארון ביחד עם מר החתול.
לאחר שקיאקו הורגת את סאצ'י, ריקה מנסה להמשיך בחייה, אך מובלת לבית בשנית על ידי חברתה מאריקו, שם היא מגלה שהרוח שהרגה את סאצ'י לא הייתה קיאקו, אלא ריקה עצמה.
לאחר מכן, רוחו של טאקאו משחזרת את הרצח של קיאקו על גופה של ריקה וריקה נידונה למות שוב ושוב על ידי הקללה ולרדוף את עצמה החיה.
בעיבוד האמריקאי, דמותה של קרן דייוויס (שרה מישל גלר) מהסרט "הטינה" מבוססת על דמותה של ריקה.
הירואשי הוא הבוס של ריקה והאדם ששולח אותה לבית משפחת סא'אקי במטרה לטפל בסאצ'י (לאחר שהמטפל הקודם שלה נעלם במפתיע).
לאחר שריקה מוצאת את טושיו נעול בארון, היא מדווחת להירואשי והוא בהמשך מגיע לבית ומוצא את סאצ'י מתה ואת ריקה מעולפת.
לקראת סוף הסרט גופתו נמצאת תחת אחד הכיורים במרכז הטיפולי.
הבלשים נאקאגאווה ואיגראשי חוקרים את מותו.
בעיבוד האמריקאי, דמותו של אלכס () מהסרט "הטינה" מבוססת ברפרוף על הירואשי.
מאריקו היא חברתה של ריקה ומורה בבית ספר יסודי.
לאחר שריקה מתעלפת בעקבות מותה של סאצ'י, מאריקו באה לבקרה בבית החולים.
זמן מה לאחר מכן, מאריקו מבחינה שאחד התלמידים שלה לא מגיע לבית הספר וברישומים נכתב שהוא מתגורר בבית משפחת סא'אקי.
היא מחליטה לבקרו ומספרת על כך לריקה, שמיד מבינה שמאריקו הולכת אל מותה ומנסה להצילה.
ריקה נכשלת ומאריקו נהרגת על ידי קיאקו בבית המקולל.
סאצ'י היא אמם המבוגרת של קאטסויה והיטומי וחמתה של קאזומי.
סאצ'י היא אישה סיעודית המתגוררת ביחד עם בנה וכלתה בבית משפחת סא'אקי המקולל.
בעקבות הקללה, מצבה הבריאותי מחמיר (עד למצב שהיא מרותקת למזרן הממוקם בסלון וצריכה טיפול אינטנסיבי) וריקה נשלחת לבית המשפחה כדי לטפל בה.
בעיבוד האמריקאי, דמותה של אמה ויליאמס (גרייס זבריצקי) מהסרט "הטינה" מבוססת על דמותה של סאצ'י.
קאטסויה הוא בנה של סאצ'י, בעלה של קאזומי ואחיה של היטומי.
הוא, אשתו ואמו עוברים להתגורר בבית משפחת סא'אקי.
באחד הימים כשהוא חוזר מעבודתו, הוא מבחין בקאזומי מרותקת למיטה (בעקבות הקללה) ורוחו של טאקאו סא'אקי משתלטת עליו וגורמת לו לגרש את אחותו היטומי, שבאה לבקר ולהעלות את גופתה של קאזומי לעליית הגג.
מיד לאחר מכן, קאטסויה נהרג על ידי הקללה.
בעיבוד האמריקאי, דמותו של מת'יו ויליאמס () מהסרט "הטינה" מבוססת על דמותו של קאטסויה.
אשתו של קאטסויה, גיסתה של היטומי וכלתה של סאצ'י.
קאזומי עוברת להתגורר ביחד עם בעלה ואמו בבית משפחת סא'אקי המקולל.
לא מחבבת את סאצ'י כיוון שהאחרונה מפריעה לה לישון בלילות.
באחד הימים, היא מובלת על ידי רוחו של מר החתול אל חדר השינה, שם היא מרותקת למיטה ונהרגת על ידי הקללה.
לאחר מכן, בעלה (שרוחו של טאקאו שולטת עליו) נושא את גופתה אל עליית הגג ומת ביחד איתה.
בעיבוד האמריקאי, דמותה של ג'ניפר ויליאמס (קליאה דובאל) מהסרט "הטינה" מבוססת על דמותה של קאזומי.
אשתו של קאטסויה, כלתה של סאצ'י וגיסתה של קאזומי.
בניגוד לשאר משפחתה, היא אינה מתגוררת בבית משפחת סא'אקי, אלא בדירה משלה.
אולם, במהלך הסרט היא מבקרת את משפחתה בביתם ובכך מקוללת בקללה השוררת בבית.
נהרגת לאחר שקיאקו וטושיו עוקבים אחריה ממקום עבודתה אל ביתה והורגים אותה שם.
בעיבוד האמריקאי, דמותה של סוזן ויליאמס () מהסרט "הטינה" מבוססת על דמותה של היטומי.
הבלש נאקאגאווה הוא בלש משטרה החוקר את מות משפחת טוקונאגה.
במהלך הסרט, הוא ועמיתו, הבלש איגראשי מבקשים את עזרתו של הבלש טויאמה (לאחר שהאחרון חקר בעבר אודות הקללה בבית).
במהלך הסרט, נאקאגאווה ואיגראשי מגיעים לבית משפחת סא'אקי בחיפוש אחר טויאמה (שהגיע למקום על מנת לשרוף אותו) ומוצאים את מותם על ידי קיאקו.
בעיבוד האמריקאי, ישנה דמות בשם "הבלש נאקאגאווה" בסרט "הטינה", אך היא לא מבוססת על דמות זו מלבד השם.
הבלש איגראשי הוא שותפו של הבלש נאקאגאווה החוקר ביחד איתו אודות משפחת טוקונאגה.
הוא ונאקאגאווה נהרגים על ידי רוחה של קיאקו לאחר שחיפשו אחר טויאמה בבית המקולל.
בעיבוד האמריקאי, ישנה דמות באותו השם (הירושי מאטסונאגה) מהסרט "הטינה" המבוססת על הבלש איגראשי.
יוג'י טויאמה הוא בלש משטרה לשעבר שחקר את המיתות השונות בבית משפחת סא'אקי, אולם הוא פרש בעקבות הפחד מהקללה.
טויאמה נשוי ליוקו ולשניים ישנה בת אחת בגיל היסודי בשם איזומי.
לאחר שנאקאגאווה ואיגראשי מבקשים את עזרתו, הוא מחליט לשרוף את הבית המקולל בעזרת ג'ריקנים של בנזין.
אולם, באותו הרגע הוא מובל על ידי חיזיון לקומה העליונה, בה הוא מבחין בקבוצת תלמידות תיכון ובראשן בילדה בשם איזומי (בתו של טויאמה, המבוגרת במספר שנים) מבלות בבית.
לאחר מכן, טויאמה בורח מהבית, אך בהמשך מוצא את מותו על ידי הקללה.
בעיבוד האמריקאי, דמותו של הבלש נאקאגאווה () מהסרט "הטינה" מבוססת על דמותו של טויאמה.
יוקו היא אמה המתאבלת של איזומי ואלמנתו של יוג'י טויאמה.
לאחר מותו של בעלה, שפיותה של יוקו החלה להתדרדר והיא נראית כמוזנחת ומסוגרת בביתה.
מופיעה בקטע קצר בסרט בו חברותיה של איזומי באות לבקרה בבית.
לא ידוע מה עלה בגורלה לאחר מותה של איזומי בידי הקללה.
בסצנה בה היא מופיעה, ניתן לשמוע ברקע דיווח חדשותי לפיו גופתה של ריקה נישינה נמצאה, למרות שמותה של ריקה מוצג רק בסוף הסרט.
איזומי היא בתו היחידה של הבלש לשעבר יוג'י טויאמה ואשתו יוקו.
בסצנה בה הבלשים נאקאגאווה ואיגראשי מבקרים את טויאמה, איזומי נראית כילדה בגיל היסודי.
אולם, כשטויאמה נמצא בתוך הבית הוא רואה חיזיון בו בתו, כעת בוגרת יותר עומדת למולו.
לאחר מותו של אביה על ידי הקללה, איזומי משוכנעת על ידי חברותיה ללכת לבית נטוש שלפי השמועות מקולל (בית משפחת סא'אקי) בו הן מוצאות בקבוק סאקה (אותו בקבוק שקיוקו וטאטסויה סוזוקי השאירו בו בסרט "ג'ו-און: הקללה 2) ושותות ממנו, אך מיד מקיאות.
מיד לאחר מכן, קיאקו תוקפת את הבנות, אך איזומי מצליחה להימלט ובדרכה החוצה חווה חיזיון בו היא רואה את אביה.
כמה זמן לאחר מכן, איזומי, שחשה רגשות אשם על שנטשה את חברותיה מתחילה להירדף על ידי רוחותיהן ולבסוף מתה על ידי הקללה.
בעיבוד האמריקאי, דמותה של אליסון פלמינג (אריאל קבל) מהסרט "הטינה 2" מבוססת על דמותה של איזומי.
צ'יאקי היא אחת מחברותיה של איזומי שבאו ביחד איתה לבית המקולל.
בבית, היא ועוד נערה בשם איינו נהרגות על ידי קיאקו, ואילו איזומי מצליחה לברוח.
בהמשך, מודעות "הנעדר" עם שמה ותמונה של צ'יאקי מופיעות בטוקיו.
בעקבות מותה, הפכה לרוח נקמנית שרודפת את איזומי עד למותה בידי קיאקו.
בעיבוד האמריקאי, דמויותיהן של ונסה ומיאוקי (טרסה פאלמר ו בהתאמה) מהסרט "הטינה 2" מבוססות ברפרוף על דמויותיהן של צ'יאקי ואיינו.
איינו היא אחת מחברותיה של איזומי שבאו ביחד איתה לבית המקולל.
בבית, היא ועוד נערה בשם צ'יאקי נהרגות על ידי קיאקו, ואילו איזומי מצליחה לברוח.
בהמשך, מודעות "הנעדר" עם שמה ותמונה של איינו מופיעות בטוקיו.
מר סאיטו הוא מטופל סיעודי המטופל על ידי ריקה.
בסצנה בה הוא מופיע, הוא נראה משחק "קו-קו" עם דמות לא ידועה (המתבררת להיות טושיו).
בסרט "הטינה 2", איסאטו יאטסו מגלם את מר סאיטו בשנית ומשחק "קו-קו" עם טושיו.
הסרט מתרחש בזמן לא ידוע לאחר קודמו.
עלילת הסרט עוסקת בצוות צילום המצלם סרט אימה בבית משפחת סא'אקי ונחשף לקללה השוררת בבית.
במקביל, קיאקו מצליחה להיוולד חזרה כבת אדם בעזרתה של כוכבת הסרט.
קיוקו הרסה היא שחקנית טלוויזיה מפורסמת שנכנסה להיריון מארוסה, מסאשי.
במסגרת עבודתה, היא מככבת בסרט אימה המצולם בבית משפחת סא'אקי ומקוללת בקללה השוררת בבית.
לאחר שהיא וארוסה עוברים תאונת דרכים, קיוקו מרגישה שהיא הפילה את העובר, אך מתגלה שבמקומו, רוחה של קיאקו נכנסה לרחמה במטרה להיוולד מחדש כבת אדם.
בסמוך לגילוי זה, אמה של קיוקו נפטרת במפתיע על ידי הקללה.